**4.pielikums**

Valsts ieņēmumu dienesta plānotā iepirkuma nolikumam

“VID darbinieku dienesta apliecību izgatavošanas sistēmas (DDAIS)

uzturēšana, pilnveidošana, izejmateriālu piegāde un garantijas nodrošināšana”,

iepirkuma identifikācijas Nr. FM VID 2024/229

*Projekts*

**LĪGUMS Nr. FM VID 2024/229**

**VID darbinieku dienesta apliecību izgatavošanas sistēmas (DDAIS) uzturēšana, pilnveidošana, izejmateriālu piegāde un garantijas nodrošināšana**

|  |  |
| --- | --- |
| Rīgā, | Dokumenta datums ir tā elektroniskās  parakstīšanas datums |

**Valsts ieņēmumu dienests**, tā ģenerāldirektor\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_ (turpmāk – “Pasūtītājs” vai arī “VID”), no vienas puses, un

**\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_(turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2024/229 “VID darbinieku dienesta apliecību izgatavošanas sistēmas (DDAIS) uzturēšana, pilnveidošana, izejmateriālu piegāde un garantijas nodrošināšana” rezultātiem, noslēdza šādu līgumu (turpmāk – Līgums):

1. **Līguma priekšmets**
   1. Saskaņā ar Līgumu un tā pielikumiem Pasūtītājs pēc nepieciešamības pasūta un Izpildītājs apņemas nodrošināt:
      1. Pasūtītāja rīcībā esošās darbinieku dienesta apliecību izgatavošanas sistēmas (turpmāk – DDAIS), kas sastāv no HID FARGO plastikāta karšu apdrukas printera HDP5000 un digitālās fotokameras Canon EOS 1200D ar zibspuldzi InterfitVenus 150 un programmatūras, kas nodrošina apliecības drukāšanai nepieciešamo personāla datu izgūšanu no Resursu vadības sistēmas Horizon, uzturēšanu un pilnveidošanu saskaņā ar Līguma 1.pielikuma 4.tabulas un 7.tabulas noteikto kārtību;
      2. VID darbinieku dienesta apliecību maketa (ar tajā ietvertu oriģinālo hologrammu) izstrādāšanu saskaņā ar Līguma 1.pielikuma 5.tabulas noteikto kārtību (t.sk. ja būs nepieciešams VID reorganizācijas ietvaros izveidotas atsevišķas iestādes – Nodokļu un muitas policija);
      3. citus DDAIS uzturēšanas, pakalpojumu sniegšanas un garantijas nosacījumus saskaņā ar Līguma 1.pielikuma 7.tabulas noteikto kārtību - (turpmāk – katrs atsevišķi – Pakalpojums, viss kopā – Pakalpojumi);
      4. VID Apliecību sagataves (turpmāk – Apliecības), t.sk. jaunā parauga VID (vai VID reorganizācijas ietvaros izveidotas atsevišķas iestādes – Nodokļu un muitas policija) Apliecību sagataves, ar oriģinālo hologrammu saskaņā ar Līguma 1.pielikuma 6.tabulas noteikto un Līguma 1.pielikuma 2.tabulas noteikto izejmateriālu un nepieciešamības gadījumā jaunas iekārtas (turpmāk – Prece) piegādi.
   2. Pakalpojumu ietvaros veicamo minimālo darbu apraksts ir noteikts Līguma 1.pielikumā un Pakalpojumu cenas norādītas Līguma 2.pielikumā.
   3. Preces apraksts ir noteikts Līguma 1.pielikumā un Preces cenas norādītas Līguma 2.pielikumā.
   4. Pakalpojumu sniegšanas un Preces piegādes vieta, ka arī garantijas nodrošināšanas vieta: Rīga, Talejas iela 1.
2. **Līguma summa un norēķinu kārtība**
   1. Līguma kopējā summa ir **20 000,00 EUR** (divdesmit tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošajiem normatīvajiem aktiem.
   2. Līguma 2.1.apakšpunktā norādītajā kopējā summā ir ietvertas visas Līguma 1.1.1., 1.1.2. un 1.1.3.apakšpunktos norādīto Pakalpojumu izmaksas saskaņā ar Līguma 2.pielikumā noteiktajām cenām (izņemot maksu par remonta laikā izmantotajiem materiāliem un detaļām, par kurām Pasūtītājs maksā saskaņā ar tāmi), tai skaitā transporta izdevumi, garantijās, konsultāciju sniegšana, nodokļi (izņemot PVN), nodevas, nepieciešamo atļauju saņemšana no trešajām personām, un visas citas izmaksas, kas nepieciešamas Līguma savlaicīgai un kvalitatīvai izpildei, ka arī Līguma 2.pielikumā norādītas Preces cenā ir ietvertas visas izmaksas, kas saistītas ar: Preces vērtību, piegādi, t.sk. darbaspēka un transporta izdevumiem, garantijas nodrošināšanu, t.sk. bojājumu un defektu novēršanu, kā arī Preces aizstāšanu ar citu, nebojātu un atbilstošu Preci, nepieciešamo atļauju saņemšanu no trešajām personām, nodokļiem (izņemot PVN) un nodevām, un visas citas ar Līguma savlaicīgu un kvalitatīvu izpildi saistītās izmaksas.
   3. Par kvalitatīvi sniegto/-ajiem Pakalpojumu/-iem Izpildītājs iesniedz Pasūtītājam rēķinu 5 (piecu) darba dienu laikā pēc tam, kad Pušu pilnvarotās personas ir parakstījušas Līguma 3.10.apakšpunktā noteikto Pakalpojuma nodošanas - pieņemšanas aktu (turpmāk – Akts), nosūtot to uz Pasūtītāja elektroniskā pasta adresi: FP.lietvediba@vid.gov.lv vai e-rēķinus uz e-adresi EINVOICE\_VID@ 90000069281. Pasūtītājs veic samaksu saskaņā ar Līguma 2.pielikumā noteiktajām attiecīgā Pakalpojuma cenām, pārskaitot naudu uz Izpildītāja norādīto norēķinu kontu bankā 30 (trīsdesmit) dienu laikā no dienas, kad Līguma 9.4.apakšpunktā norādītās attiecīgās Pušu pilnvarotās personas parakstījušas Aktu, Izpildītājs ir iesniedzis Pasūtītājam rēķinu un Līguma 3.6.apakšpunktā noteikto abpusēji parakstītu Izmaksu tāmi. Ja Izpildītājs Pasūtītājam iesniedz e-rēķinu tam jāatbilst normatīvajos aktos noteiktajam formātam. Rēķinu uzskata par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai e-adresi.
   4. Pasūtītājs veic norēķinus, pārskaitot maksājumu par attiecīgi piegādāto Preci uz Izpildītāja norēķinu kontu bankā 30 (trīsdesmit) dienu laikā no dienas, kad Izpildītājs ir iesniedzis Pasūtītājam rēķinu.
   5. Pasūtītājam nav pienākuma izlietot visu Līguma 2.1.apakšpunktā minēto Līguma kopējo summu Līguma darbības laikā un Līgumā noteiktajā kārtībā, pasūtot Pakalpojumus.
   6. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 4.1.13. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
   7. Par samaksas brīdi uzskatāms naudas pārskaitīšanas datums no Pasūtītāja norēķinu konta.
3. **Pakalpojumu sniegšanas kārtība**
   1. Pēc atsevišķa Līguma 9.4.1.1.apakšpunktā noteiktās Pasūtītāja pilnvarotās personas pieprasījuma nosūtīšanas Izpildītājs nodrošina savlaicīgu un kvalitatīvu Pakalpojumu izpildi saskaņā ar Līguma, tā pielikumu un Pasūtītāja pilnvarotās personas pieprasījuma prasībām, kā arī veic visas Pakalpojuma ietvaros veicamās piegādes (arī materiālu iesniegšanu) uz VID administratīvo ēku Talejas ielā 1, Rīgā Pasūtītāja darba laikā (no pirmdienas līdz ceturtdienai no plkst.8.15 līdz plkst.17.00 un piektdienās no plkst.8.15 līdz plkst.15.45, pusdienas pārtraukums no plkst.12.00 līdz plkst.12.30), par konkrētu ierašanās laiku iepriekš vienojoties ar Līguma 9.4.1.apakšpunktā noteikto Pasūtītāja pilnvaroto personu.
   2. Līguma 9.4.1.apakšpunktā noteiktā Pasūtītāja pilnvarotā persona nosūta uz Līguma 9.4.2.apakšpunktā noteiktās Izpildītāja pilnvarotās personas elektroniskā pasta adresi Pakalpojuma/-u (turpmāk - Pieprasījums). Pieprasījumā Pasūtītāja pilnvarotā persona norāda konkrētu/-us nepieciešamo/-os Pakalpojumu/-us, tā/to aprakstu un vēlamo izpildes termiņu.
   3. Izpildītāja pilnvarotā persona 3 (trīs) VID darba dienu laikā no Pieprasījuma nosūtīšanas dienas sagatavo un, izmantojot funkciju “REPLY”, nosūta Līguma 9.4.1.apakšpunktā noteiktai Pasūtītāja pilnvarotajai personai, Pieprasījumā norādītā/-o Pakalpojuma/-u darbietilpības izvērtējumu un Pakalpojuma/-u izpildes termiņu (turpmāk – Izmaksu tāme). Izmaksu tāmē Izpildītāja pilnvarotā persona detalizēti norāda Pieprasījuma ietvaros veicamos darbus, to veikšanas ilgumu stundās/cilvēkstundās, kopējās Pieprasījumā veicamo darbu izmaksas un to izpildes termiņus, kā arī VID DDAIS HID FARGO plastikāta karšu apdrukas printera HDP5000 remonta gadījumā norāda remonta laikā izmantoto materiālu un detaļu izmaksas.
   4. Līguma 9.4.1.apakšpunktā noteiktā Pasūtītāja pilnvarotā persona 5 (piecu) VID darba dienu laikā no Līguma 3.3.apakšpunktā noteiktās Izpildītāja pilnvarotās personas Izmaksu tāmes saņemšanas dienas izvērtē Izmaksu tāmi un nosūta uz Līguma 9.4.2.apakšpunktā noteiktās Izpildītāja pilnvarotās personas elektroniskā pasta adresi vienu no šādām atbildēm:
      1. piekrišanu Izpildītāja Izmaksu tāmē norādītajiem darbiem, izmaksām un izpildes termiņiem;
      2. nepiekrišanu Izpildītāja pilnvarotās personas iesniegtajai Izmaksu tāmei. Šādā gadījumā Līguma 9.4.1.apakšpunktā noteiktā Pasūtītāja pilnvarotā persona sagatavo un nosūta uz Līguma 9.4.2.apakšpunktā noteiktās Izpildītāja pilnvarotās personas elektroniskā pasta adresi motivētu pretenziju;
      3. Pieprasījuma anulēšanu gadījumā, ja, izvērtējot Izmaksu tāmi, Pasūtītāja pilnvarotā persona konstatē, ka Pieprasījumā norādītie darbi nav nepieciešami vai pastāv citi apstākļi šāda lēmuma pieņemšanai.
   5. Pēc Izmaksu tāmes saskaņošanas Izpildītājs:
      1. ne vēlāk kā 1 (vienas) darba dienas laikā no Pasūtītāja pilnvarotās personas Pieprasījuma Izpildītāja pilnvarotajai personai uz norādīto e-pastu saskaņošanas (turpmāk - Pieprasījums) uzsāk atjauninājumu veikšanu. Izpildītājs veic minētos atjauninājumus ne vēlāk kā 5 (piecu) nedēļu laikā no Izmaksu tāmes saskaņošanas brīža, ja vien ar Pasūtītāju nav savstarpēji saskaņoti citi termiņi.
      2. ne vēlāk kā 2 (divu) nedēļu laikā veic Apliecību un hologrammas maketu piegādi, ja vien ar Pasūtītāju nav savstarpēji saskaņoti citi termiņi;
      3. ne vēlāk kā 2 (divu) nedēļu laikā no Apliecību hologrammas maketa saskaņošanas brīža veic oriģinālās hologrammas matricas piegādi;
      4. ne vēlāk kā 4 (četru) nedēļu laikā no Līguma 9.4.1.apakšpunktā noteiktās Pasūtītāja pilnvarotās personas pasūtījuma nosūtīšanas brīža atsevišķu piegāžu veidā (partijās ne mazākās kā 1000 gab.) veic Apliecību sagatavju piegādi;
      5. gadījumā, ja resursu vadības sistēmas Horizon vietā Pasūtītāja infrastruktūrā tiek ieviesta cita resursu vadības sistēma, Pasūtītājs DDAIS saskarņu izstrādei ar jauno resursu vadības sistēmu nodrošina nepieciešamās informācijas, dokumentācijas un piekļuvju pieejamību, Izpildītājs ne vēlāk kā 1 (vienas) darba dienas laikā no Pasūtītāja pilnvarotās personas Pieprasījuma uzsāk atjauninājumu veikšanu.
   6. Pēc būtiskām izmaiņām DDAIS lietošanā Izpildītājs nodrošina Pasūtītāja personālam apmācību Pasūtītāja telpās - Talejas ielā 1, Rīgā, vai attālināti - videokonferences režīmā. Izpildītājam jāapmāca Pasūtītāja personālu latviešu valodā. Izpildītājam pēc būtisku izmaiņu veikšanas jāsagatavo un jāiesniedz pilnveidotās DDAIS lietošanas instrukcija (arī iekārtu, fototehnikas, aprīkojuma lietošanas instrukcija) latviešu valodā 1 (vienā) eksemplārā.
   7. Gadījumā, ja Pasūtītāja pilnvarotā persona nosūta Izpildītāja pilnvarotajai personai Līguma 3.4.2.apakšpunktā noteikto pretenziju, 3 (trīs) VID darba dienu laikā no Pasūtītāja pilnvarotās personas pretenzijas nosūtīšanas dienas, Izpildītāja pilnvarotā persona novērš pretenzijā norādītos trūkumus un atkārtoti nosūta Pasūtītāja pilnvarotajai personai Izmaksu tāmi.
   8. Izpildītājs uzsāk Pieprasījumā norādītā/-o Pakalpojuma/-u izpildi Izmaksu tāmē norādītajā termiņā tikai pēc tam, kad Līguma 9.4.1.apakšpunktā noteiktā Pasūtītāja pilnvarotā persona un Līguma 9.4.2.apakšpunktā noteiktā Izpildītāja pilnvarotā persona abpusēji ir saskaņojušas Izmaksu tāmi.
   9. Pēc Pieprasījumā par Pakalpojuma sniegšanu Puses saskaņo Izmaksu tāmi par noteikto darbu veikšanu un Izpildītājs sagatavo un iesniedz Līguma 9.4.1.apakšpunktā noteiktajai Pasūtītāja pilnvarotajai personai Aktu un attiecīgu abpusēji saskaņotu Izmaksu tāmi.
   10. Pasūtītāja pilnvarotajai personai ir tiesības neparakstīt Līguma 3.10.apakšpunktā noteikto Aktu, ja Pakalpojuma pieprasījumā norādītie darbi nav veikti atbilstoši Līgumam, tā pielikumiem, Pakalpojuma pieprasījumam un/vai abpusēji saskaņotajai Izmaksu tāmei vai ja Izpildītājs kopā ar aktu par Pakalpojuma/-u sniegšanu nav iesniedzis Pasūtītāja pilnvarotajai personai attiecīgo abpusēji saskaņoto Izmaksu tāmi.
   11. Pieprasījumā noteiktie darbi tiek uzskatīti par izpildītiem dienā, kad Pušu pilnvarotās personas ir abpusēji parakstījušas Aktu, un Izpildītāja pilnvarotā persona ir iesniegusi Pasūtītāja pilnvarotajai personai attiecīgu abpusēji saskaņotu Izmaksu tāmi.
4. **Pušu saistības**
   1. Izpildītājs apņemas:
      1. savlaicīgi un kvalitatīvi sniegt Pakalpojumus un piegādāt Preci atbilstoši Līguma nosacījumiem;
      2. nodrošināt 2 (divu) gadu garantiju DDAIS programmatūrai no Akta abpusējas parakstīšanas dienas. Garantijas laikā Izpildītājs nodrošina DDAIS programmatūras kļūdu novēršanu, t.sk. sasaistē ar resursu vadības sistēmu;
      3. nodrošināt sekojošo garantijas laiku drukāšanas iekārtai (printerim) un izejmateriāliem:
         1. Printerim, fotoaparātam un citiem atsevišķi nenorādītiem DDAIS tehnikas elementiem - ražotāja noteiktais no datuma, kad abpusēji parakstīts Pakalpojuma nodošanas - pieņemšanas akts;
         2. Drukas galviņai - visu iekārtas (printera) ekspluatācijas laiku, ievērojot ražotāja noteiktos ekspluatācijas noteikumus, bet ne mazāk kā 1 (viens) gads no datuma, kad abpusēji parakstīts Akts;
         3. Izejmateriāliem - ražotāja noteiktais, bet ne mazāk kā 1 (viens) gads no datuma, kad abpusēji parakstīts Akts.
      4. 5 (piecu) VID darba dienu laikā no Līguma 9.4.1.1.apakšpunktā noteiktās Pasūtītāja pilnvarotās personas Līguma 4.3.apakšpunktā noteiktās pretenzijas nosūtīšanas dienas bez papildu maksas novērst sniegto Pakalpojumu defektus;
      5. nodrošināt, ka Līguma izpildē tiks iesaistīti šāds/-i speciālists/-i: \_\_\_\_\_\_\_\_\_\_\_\_\_\_ *(Tiks papildināts atbilstoši izvēlētā pretendenta piedāvājumam)*;
      6. nodrošināt, ka Līguma izpildē tiks iesaistīti speciālisti, kuriem ir vismaz 3 (trīs) gadu pieredze jomā, kas nepieciešama kvalitatīvai Līgumā noteikto Pakalpojumu īstenošanai. Par šā apakšpunkta prasībai atbilstošiem speciālistiem tiks uzskatīti speciālisti, par kuriem Izpildītājs ir iesniedzis pieredzes apliecinājumu, pieredzes aprakstu un speciālista parakstītu piekrišanu par dalību Līguma izpildē;
      7. Izpildītājs ir tiesīgs nomanīt Līguma 4.1.6.apakšpunktā noradīto/-os sākotnējo/-os speciālistu/-us vai Līguma izpildē iesaistīt papildus speciālistus, pirms speciālistu nomaiņas vai papildu speciālistu iesaistes Līguma izpildē to rakstiski saskaņojot ar VID ģenerāldirektora vietnieku, Informātikas pārvaldes direktoru vai Informātikas pārvaldes direktora vietnieku, vai VID Informātikas pārvaldes direktora vietnieku, Rīgas tehniskā atbalsta daļas vadītāju. Nomainītajiem speciālistiem vai Līguma izpildē iesaistītajiem speciālistiem ir jāatbilst Līguma 4.1.7.apakšpunktā speciālistiem izvirzītajām minimālajām prasībām. Speciālistu nomaiņas gadījumā nav jāveic grozījumi Līgumā;
      8. nodrošināt ar speciālistiem kontaktēšanās iespēju latviešu valodā;
      9. Pasūtītāja pilnvarotajai personai ir tiesības elektroniski pieprasīt Pakalpojuma sniedzēja piesaistīto speciālistu nomaiņu, ja Pasūtītāju neapmierina speciālistu darba produktivitāte, darba kvalitāte vai citi apstākļi;
      10. Pasūtītājs, pirms lēmuma pieņemšanas par speciālista nomaiņu vai papildus speciālistu piesaisti, pamatojoties uz MK noteikumu Nr. 442 36.3 punktā noteikto, nosūta informāciju par speciālistiem, pārbaudei Satversmes aizsardzības birojam (turpmāk - SAB). Gadījumā, ja tiek saņemts negatīvs atzinums no kompetentās valsts drošības iestādes par speciālistu, šī speciālista nomaiņa netiek akceptēta;
      11. pēc Pakalpojuma veikšanas sagatavot un iesniegt Līguma 9.4.1.apakšpunktā noteiktajai Pasūtītāja pilnvarotajai personai Līgumā noteiktos aktus un citus Līgumā noteiktos dokumentus.
      12. Izpildītājs 2 (divu) darba dienu laikā rakstveidā informē Pasūtītāju, par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
      13. Izpildītājs 2 (divu) darba dienu laikā rakstveidā informē Pasūtītāju, ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.
   2. Pasūtītājs apņemas savlaicīgi veikt samaksu Līgumā noteiktajā kārtībā.
   3. Pakalpojumu garantijas laikā, konstatējot Pakalpojuma defektus, Līguma 9.4.1.2.apakšpunktā noteiktās Pasūtītāja pilnvarotās personas nosūta uz Līguma 9.4.2.apakšpunktā noteiktās Izpildītāja pilnvarotās personas elektroniskā pasta adresi pretenziju, kurā norāda Pakalpojuma neatbilstību Līguma un tā pielikumu noteikumiem.
5. **Pušu atbildība**
   1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
   2. Pasūtītāja atbildība:
      1. par Līguma 2.3.apakšpunktā noteiktā maksājuma termiņa kavējumu Izpildītājs pieprasa Pasūtītājam maksāt līgumsodu 0,1% (procenta vienas desmitās daļas) apmērā no termiņā nesamaksātās summas bez PVN par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no termiņā nesamaksātās summas bez PVN.
   3. Izpildītāja atbildība:
      1. par Līguma 3.3.apakšpunktā noteiktā Izmaksu tāmes sagatavošanas un nosūtīšanas termiņa kavējumu Pasūtītājs pieprasa Izpildītājam maksāt līgumsodu 0,1% (procenta vienas desmitās daļas) apmērā no attiecīgajā abpusēji apstiprinātajā Izmaksu tāmē norādītās summas bez PVN par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgajā abpusēji apstiprinātajā Izmaksu tāmē norādītās summas bez PVN;
      2. par Līguma 3.5. un 3.6.apakšpunktā noteiktā termiņa kavējumu Pasūtītājs pieprasa Izpildītājam maksāt līgumsodu 0,1% (procenta vienas desmitās daļas) apmērā no attiecīgajā abpusēji apstiprinātajā Izmaksu tāmē norādītās summas bez PVN par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgajā abpusēji apstiprinātajā Izmaksu tāmē norādītās summas bez PVN;
      3. par Līguma 3.7.apakšpunktā noteiktā trūkumu novēršanas termiņa kavējumu, Pasūtītājs pieprasa Izpildītājam maksāt līgumsodu 0,1% (procenta vienas desmitās daļas) apmērā no attiecīgajā abpusēji apstiprinātajā Izmaksu tāmē norādītās summas bez PVN par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgajā abpusēji apstiprinātajā Izmaksu tāmē norādītās summas bez PVN;
      4. gadījumā, ja Izpildītājs neievēro abpusēji saskaņotā Izmaksu tāmē noteikto attiecīgā Pakalpojuma izpildes termiņu, tad Pasūtītāja pieprasa Izpildītājam maksāt līgumsodu 0,1% (procenta vienas desmitās daļas) apmērā no abpusēji saskaņotās Izmaksu tāmes kopējās summas bez PVN par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgās abpusēji saskaņotās Izmaksu tāmes kopējās summas bez PVN;
      5. ja Izpildītājs neievēro Līguma 4.1.4.apakšpunktā noteikto defektu novēršanas termiņu, Pasūtītājs pieprasa Izpildītājam maksāt līgumsodu 10,00 EUR (desmit *euro* un 00 centu) apmērā par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 1 000,00 EUR (viens tūkstotis *euro* un 00 centus);
      6. ja Izpildītājs Līguma izpildē iesaista speciālistu(-us), kurš(-i) neatbilst Līguma 4.1.6.apakšpunktā speciālistiem izvirzītajām prasībām, Pasūtītājs pieprasa Izpildītājam maksāt līgumsodu 200,00 EUR (divi simti *euro* un 00 centu) apmērā par katru tādu konstatētu gadījumu;
      7. ja Izpildītājs neievēro Līgumā noteiktos informācijas neizpaušanas vai autortiesību nosacījumus, tad Pasūtītājs pieprasa Izpildītājam maksāt līgumsodu 1 000,00 EUR (viens tūkstotis *euro* un 00 centu) apmērā par katru tādu konstatētu gadījumu;
   4. Ja nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā (kalendārajā dienā vai darba dienā atkarībā no tā, kādās dienās noteikts saistības izpildes termiņš) pēc Līgumā noteiktās saistības izpildes termiņa un ietver dienu, kurā saistība izpildīta. Līguma 3.9.apakšpunktā minētajā gadījumā Pakalpojuma izpildes kavējuma laikā netiek ieskaitīts laika periods no Akta un attiecīgās abpusēji saskaņotās Izmaksu tāmes iesniegšanas dienas Pasūtītāja pilnvarotajai personai līdz pretenzijas nosūtīšanas dienai.
   5. Līgumsoda samaksa neatbrīvo Puses no pārējo Līguma saistību izpildes.
   6. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.
6. **Līguma darbības termiņš**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
   2. Pasūtītāja pilnvarotā persona pasūta Pakalpojumus līdz brīdim, kad iestājas viens no šādiem nosacījumiem (atkarībā no tā, kurš nosacījums iestājas pirmais):
      1. ir pagājuši 3 (trīs) gadi no Līguma spēkā stāšanās dienas;
      2. ir izlietota Līguma 2.1.apakšpunktā norādītā Līguma kopējā summa.
   3. Līgums ir spēkā līdz Pušu saistību pilnīgai izpildei.
   4. Izpildītājs var vienpusēji atkāpties no Līguma pirms noteiktā termiņa, rakstiski brīdinot VID vismaz 6 (sešus) mēnešus iepriekš, ja Līgumā nav tieši noteikts citādi.
   5. VID ir tiesības vienpusēji atkāpties no Līguma, rakstiski brīdinot Izpildītāju vismaz 15 (piecpadsmit) dienas iepriekš šādos gadījumos:
      1. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
      2. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
      3. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē VID tiesības, kuras izriet no Līguma;
      4. Izpildītājs ir VID nodarījis zaudējumus;
      5. Izpildītājs ir patvaļīgi pārtraucis Līguma izpildi, t.sk., ja Izpildītājs nav sasniedzams juridiskajā adresē vai deklarētajā dzīvesvietas adresē;
   6. VID ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
   7. ja atbilstoši Starptautisko un Latvijas Republikas nacionālo sankciju likumam Līguma 4.1.13.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
   8. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
   9. VID var vienpusēji atkāpties no Līguma pirms noteiktā termiņa, rakstiski brīdinot Izpildītāju vismaz 6 (sešus) mēnešus iepriekš, ja Līgumā nav tieši noteikts citādi.
   10. Līguma 6.5.apakšpunktā noteiktajos gadījumos Līgums tiek uzskatīts par izbeigtu, ja Izpildītājs 15 (piecpadsmit) dienu laikā pēc attiecīgā paziņojuma nosūtīšanas dienas nav cēlis iebildumus un nav novērsis pārkāpumus, kas ir par pamatu tam, ka VID atkāpjas no Līguma. Šādā gadījumā VID neatlīdzina Izpildītājam zaudējumus un izdevumus saistībā ar Līguma izbeigšanu.
   11. Katrai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda kādu no Līguma būtiskajiem noteikumiem, par to rakstiski un motivēti brīdinot otru Pusi 1 (vienu) mēnesi iepriekš, izņemot Līguma 6.6., 6.8 un 6.9.apakšpunktā noteiktajā gadījumā.
   12. Pusei, kura nav pildījusi Līguma būtiskos nosacījumus un ir saņēmusi motivētu rakstisku brīdinājumu par vienpusēju atkāpšanos no Līguma, ir pienākums 2 (divu) nedēļu laikā no brīdinājuma saņemšanas dienas novērst brīdinājumā norādītos būtiskos Līguma noteikumu pārkāpumus. Ja būtiskās atkāpes no Līguma noteikumiem šajā apakšpunktā paredzētajā termiņā netiek novērstas, Līgums tiek izbeigts Līguma 6.11.apakšpunktā noteiktajā kārtībā 30. (trīsdesmitajā) dienā pēc brīdinājuma saņemšanas.
   13. VID nekavējoties vienpusēji atkāpjas no Līguma, ja attiecībā uz jauno Izpildītāja patiesā labuma guvēju, par kuru Izpildītājs sniedz informāciju VID atbilstoši Līguma 9.20.apakšpunktam, iestājas Ministru kabineta noteikumu Nr.442 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
   14. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka vai citā tirgū, izpildes grūtības un citi līdzīgi apstākļi nevar būt par pamatu, lai kāda no Pusēm atkāptos no Līguma, izņemot Līgumā noteiktos gadījumus.
   15. Ja Līgums tiek izbeigts pirms termiņa VID ir pienākums veikt samaksu par Izpildītāja faktiski izpildītajiem un no VID puses pieņemtajiem darbiem.
   16. Ja kāda no Pusēm izbeidz Līgumu saskaņā ar Līguma 6.4., 6.6. vai 6.13.apakšpunkta nosacījumiem, tad tai nav tiesību pret otru Pusi celt pretenzijas un/vai pieprasīt zaudējumu segšanu saistībā ar Līguma izbeigšanu.
   17. Neskatoties uz Līguma izbeigšanu, Izpildītājs nodrošina Līgumā norādīto garantijas nosacījumu savlaicīgu un kvalitatīvu izpildi, izņemot Līguma 6.6. vai 6.13.apakšpunktā noteikto gadījumu.
7. **Autortiesības un informācijas neizpaušana**
   1. Izpildītājam Pakalpojuma ietvaros iesniedzamajā materiālā ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar Izpildītāja iesniegto materiālu. Izpildītājs nedrīkst nekādos gadījumos pieprasīt, lai Pasūtītājs, jebkādi izmantojot materiālu, obligāti publicē atsauces uz Izpildītāju. Šajā apakšpunktā raksturotās norādes, rīkojoties ar tiem vai jebkādām to daļām, Pasūtītājs neņem vērā.
   2. Izpildītājs apņemas visā Līguma darbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju vai trešajām personām. Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.
   3. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikā spēkā esošajos normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).
8. **Nepārvaramā vara**

8.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

8.2. Par nepārvaramu varu netiek uzskatīti Pakalpojuma ietvaros izmantoto materiālu un rezerves daļu vai to piegādes kavējumi vai Līguma nosacījumiem atbilstošo speciālistu nepieejamība (ja vien minētās problēmas tieši neizriet no nepārvaramas varas).

8.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

8.4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

8.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

1. **Citi noteikumi**
   1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma noslēgšanai attiecībā uz Līguma priekšmetu.
   2. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošiem normatīvajiem aktiem.
   3. Pusei nav tiesību pilnīgi vai daļēji nodot Līgumā noteiktās saistības trešajām personām bez otras Puses rakstiskas piekrišanas.
   4. Puses vienojas, ka turpmāk ar Līguma izpildi saistītos jautājumus kārtos šādas Pušu pilnvarotās personas:

9.4.1. no Pasūtītāja puses:

9.4.1.1. Līguma ietvaros nosūtīt pieprasījumus, pieteikumus, Pakalpojumu pasūtījumus un parakstīt Līgumā noteiktās Izmaksu tāmes – \_\_\_\_\_\_\_\_\_\_\_\_\_\_ (e‑pasts: vid@vid.gov.lv) vai \_\_\_\_\_\_\_\_\_\_\_\_\_\_ (e‑pasts: vid@vid.gov.lv);

9.4.1.2. Līguma ietvaros apliecināt Pakalpojuma veikšanu (t.sk. parakstīt attiecīgos aktus), kā arī veikt citas ar Līgumi izpildi saistītas darbības, izņemot Līguma 9.4.1.1.apakšpunktā minētās darbības – \_\_\_\_\_\_\_\_\_\_ (tālrunis: , e‑pasts:\_\_) vai \_\_\_\_\_\_\_\_ (tālrunis: \_\_, e‑pasts: \_\_\_\_);

9.4.2. no Izpildītāja puses: \_\_\_\_\_\_\_ (tālrunis: \_\_, e-pasts: [\_\_\_\_\_\_\_\_](mailto:jana.vule-runge@adikartes.lv)).

* 1. Pušu pilnvarotās personas savstarpējā sarakstē (arī pieteikumu un pretenziju nosūtīšanā), kas saistīta ar Līguma izpildi, izmanto e-pastu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi. Visa Pušu savstarpējā sarakste, kā elektroniskā, tā izdrukas (papīra formā) nepieciešamības gadījumā, var kalpot par pierādījumiem.
  2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstules par šajā punktā minēto informācijas nomaiņu no Pasūtītāja puses ir tiesīgs parakstīt Valsts ieņēmumu dienesta patstāvīgās struktūrvienības vadītājs vai persona, kura viņu aizvieto.
  3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
  4. Par Līguma grozījumiem un papildinājumiem, izņemot Līguma 4.1.6.apakšpunktā un Līguma 9.6.apakšpunktā noteiktos gadījumus, Puses vienojas rakstiski. Minētie Līguma grozījumi un papildinājumi pēc Pušu abpusējas parakstīšanas kļūst par Līguma neatņemamu sastāvdaļu.
  5. Puses var veikt šādus būtiskus Līguma grozījumus – precizēt Līgumā noteikto Pakalpojumu specifikāciju, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.
  6. Izpildītāja piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i, ir: \_\_\_\_\_\_\_\_\_\_\_\_\_. Šajā apakšpunktā minētajam-/-iem apakšuzņēmējam/-iem nododamā Līguma izpildes daļa ir\_\_\_\_\_\_\_\_\_\_\_\_\_\_.
  7. Izpildītāja piesaistītais/-ie apakšuzņēmējs/-i, uz kura/-u iespējām Izpildītājs balstījies, lai apliecinātu savu kvalifikāciju ir: \_\_\_\_\_\_\_\_\_\_\_\_\_\_\_\_\_\_\_\_\_.

(*Līguma 9.10., 9.11.apakšpunkts tiks precizēts atbilstoši izvēlētā pretendenta piedāvājumam*).

* 1. Izpildītājam ir pienākums informēt VID par jaunu apakšuzņēmēju piesaisti un to atbilstību Līguma 9.15.apakšpunktā noteiktajām prasībām.
  2. Izpildītājs ir tiesīgs rakstiski saskaņojot ar VID veikt apakšuzņēmēju nomaiņu, kā arī papildus apakšuzņēmēju iesaistīšanu Līguma izpildē saskaņā ar PIL 62.panta noteikumiem.
  3. Piedāvājot apakšuzņēmēju nomaiņu vai papildus apakšuzņēmēju iesaistīšanu, Izpildītājs iesniedz VID apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
  4. VID ir tiesīgs nepiekrist minētajai apakšuzņēmēju nomaiņai, ja pastāv kāds no šādiem nosacījumiem:
     1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām un Līguma 9.14.apakšpunktā noteiktajām prasībām (tajā skaitā, ja nav iesniegts Līguma 9.14. apakšpunktā noteiktais apliecinājums);
     2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūras dokumentos noteiktajām prasībām, vai tas atbilst PIL 42.panta otrajā daļā (izņemot 8. un 9.punktu) minētajiem pretendentu izslēgšanas iemesliem;
     3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta otrajā daļā (izņemot 8. un 9.punktu) minētajiem pretendentu izslēgšanas iemesliem;
     4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  5. VID nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
  6. atbilstoši MK noteikumu Nr.508 16.punktam, MK noteikumu Nr. 442 36.1 un 36.3punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju VID nosūta pārbaudei Satversmes aizsardzības birojam. Šajā apakšpunktā noteikto vēstuli VID vārdā nosūta VID Finanšu pārvaldes direktors vai persona, kura viņu aizvieto. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentajām drošības iestādēm pamatojoties uz MK noteikumiem Nr. 442, apakšuzņēmēja nomaiņa un jauna apakšuzņēmēja piesaiste netiek saskaņota. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentajām drošības iestādēm pamatojoties uz MK noteikumiem Nr.508, VID ir tiesības izvēlēties saskaņot vai nesaskaņot apakšuzņēmēja nomaiņu un jauna apakšuzņēmēja piesaisti.
  7. pārbaudot jaunā apakšuzņēmēja atbilstību, VID piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju;
  8. VID pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem. Pasūtītāja vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai persona, kura viņu aizvieto.
  9. Izpildītāja patiesā labuma guvējs ir \_\_\_\_\_\_\_. Izpildītājam ir pienākums nekavējoties ziņot VID par Izpildītāja patiesā labuma guvēja maiņu. Saskaņā ar MK noteikumu Nr. 442 36.1 un 36.3punktu, VID informāciju par patieso labuma guvēju nosūta pārbaudei Satversmes aizsardzības birojam.
  10. Izpildītāja speciālisti, pilnvarotās personas, koordinatori un apakšuzņēmēji ir atbilstoši MK noteikumu Nr. 442 36.1punkta prasībām.
  11. Ja kāds no Līguma punktiem var izrādīties nelikumīgs vai nesaistošs, tas neietekmēs ar Līgumu uzliktās saistības un tiesības kopumā. Līgumam tiek piemērots Latvijas Republikā spēkā esošais normatīvo aktu regulējums.
  12. Elektronisko dokumentu apmaiņā to sagatavošanai lietojama Microsoft Office programmatūra, ja nav īpašas vajadzības apmainīties ar dokumentiem, kas izstrādāti ar citu lietojumprogrammu palīdzību.
  13. Līgums sagatavots latviešu valodā ar 2 (diviem) pielikumiem elektroniska dokumenta veidā un parakstīts ar drošu elektronisko parakstu.

1. **Pušu paraksti un rekvizīti**

|  |  |
| --- | --- |
| **Pasūtītājs:**  **Valsts ieņēmumu dienests**  Talejas iela 1, Rīga, LV-1978  NMR kods: 90000069281  Tālr.: 67122689  e-pasts: vid@vid.gov.lv  Norēķinu rekvizīti:  Valsts kase  Kods: TRELLV22  Konta Nr.: | **Izpildītājs**:  Reģ. Nr.:  Tālrunis:  e-pasts:  Norēķinu rekvizīti:  Kods:  Konta Nr.: |
| ģenerāldirektor\_ |  |

**1.pielikums**

**Līgumam Nr. FM VID 2024/229**

**Pakalpojuma ietvaros veicamo minimālo darbu apraksts**

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_ (turpmāk – “Pasūtītājs” vai arī “VID”), no vienas puses, un

**\_\_\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2024/229 “VID darbinieku dienesta apliecību izgatavošanas sistēmas (DDAIS) uzturēšana, pilnveidošana, izejmateriālu piegāde un garantijas nodrošināšana” rezultātiem, vienojas par šādu Pakalpojuma ietvaros veicamo minimālo darbu aprakstu:

*(Tiks papildināts atbilstoši Iepirkuma nolikuma 2.pielikumam un izvēlētā pretendenta piedāvājumam)*

**Pušu paraksti**

**Pasūtītājs:** **Izpildītājs:**

**Valsts ieņēmumu dienests**

ģenerāldirektor\_

**2.pielikums**

**Līgumam Nr. FM VID 2024/229**

**Pakalpojuma cenas**

**Valsts ieņēmumu dienests**, tā ģenerāldirektor\_ \_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_ (turpmāk – “Pasūtītājs” vai arī “VID”), no vienas puses, un

**\_\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2024/229 “VID darbinieku dienesta apliecību izgatavošanas sistēmas (DDAIS) uzturēšana, pilnveidošana, izejmateriālu piegāde un garantijas nodrošināšana” rezultātiem, vienojas par šādām Pakalpojuma cenām:

*(Tiks papildināts atbilstoši Iepirkuma nolikuma 3.pielikumam un izvēlētā pretendenta piedāvājumam)*

**Pušu paraksti**

**Pasūtītājs:** **Izpildītājs:**

**Valsts ieņēmumu dienests**

ģenerāldirektor\_\_